Matteus-passio (Bach)

Matteus-passio (BWV 244, ) on saksalaisen Johann Sebastian Bachin säveltämä kaksiosainen passio, yksi hänen tuotantonsa huippusaavutuksista,”Bach, Johann Sebastian”, Otavan Iso Musiikkitietosanakirja, s. 218. Helsinki 1976. ISBN 951-1-02381-0 joka kuvaa pääsiäisen ajan tapahtumat Jeesuksen Betanian ennustuksesta hautaamiseen saakka. Passio kantaesitettiin Leipzigin Tuomaskirkossa pitkänäperjantaina 11. huhtikuuta 1727. Teoksen esitys kestää noin kolme ja puoli tuntia. Carl Philipp Emanuel Bachin ja Johann Friedrich Agricolan laatiman muistokirjoituksen mukaan J. S. Bach sävelsi uransa aikana viisi passiota, joista kuitenkin vain kaksi – Matteus-passio (BWV 244) ja Johannes-passio (BWV 245) – on säilynyt kokonaisina. Markus-passiosta on säilynyt nykypolville vain libretto. Matteus- ja Johannes-passio kuuluvatkin kuorojen vakio-ohjelmistoon pääsiäisaikaan. Ennen uskonpuhdistusta kirkoissa oli piinaviikoilla tapana lukea tai laulaa Jeesuksen kärsimyshistoriat. 1600-luvulla Saksassa kehittyi uusi oratoriopassion perinne, jonka varhaisimpia esimerkkejä oli hampurilaisen Thomas Sellen säveltämä Johannes- passio vuodelta 1641. Bachin passiosävellykset jatkoivat tätä perinnettä. Bachin tiedetään itse johtaneen eri passioidensa esityksiä Leipzigissa vuodesta 1724 vuosittain aina vuoteen 1739 asti ja todennäköisesti myöhemminkin, vaikka näistä esityksistä ei olekaan säilynyt todisteita. Bachin Matteus-passion ”rehabilitoi” Felix Mendelssohn, kun hän vuonna 1829 esitytti ensimmäistä kertaa noin sataan vuoteen välillä unohdetun teoksen. Konsertti oli suuri kulttuuritapaus, josta yli tuhat pyrkijää piti lähettää kotiin tilanpuutteen vuoksi. Passion Mendelssohn-version nuottimateriaali on saatettu nyttemmin esityskuntoon ja julkaistu marraskuussa 2009.http://www.turku2011.fi/tapahtuma/js-bachin-matteuspassion-mendehlssohn- versio_fi == Matteus-passio kokonaisuutena == Matteus-passio on sävelletty kaksoiskuorolle, kaksoisorkesterille, kaksille uruille sekä solisteille (sopraano, altto, tenori, basso). Teoksen libretto on peräisin Matteuksen evankeliumin luvuista 26 ja 27. Runoilija Christian Friedrich Henrici, (tunnetaan usein pseudonyymillä Picander) kirjoitti lisäksi tekstiä resitatiiveja ja aarioita varten. Vuonna 1736 Bach lisäsi teokseensa Johannes- passiosta kuoron koraalin O Mensch, bewein dein Sünde groß ja teki lisäksi vuonna 1742 partituuriin pieniä muutoksia. Bachin passiot koostuvat aarioista, kuoro-osista, koraaleista sekä resitatiiveista, joiden tarkoituksena on viedä juonta eteenpäin. Aariat ovat usein pohdiskelevia ja pysäyttävät juonenkulun. Ne saattavat myös olla rukousmaisia tai kommentoida tarinaa, kuten alttosoolo Buß und Reu (parannus ja katumus). Turba-kuoro-osissa Bach käyttää kuoroa milloin suurena kansanjoukkona tai toisinaan esimerkiksi Jeesuksen vanginneiden sotilaitten suuna. Joskus Bach käyttää kuoroa kommentointiin tai välihuomautuksiin. Koraaleita Bach käyttää kommentoivana, ajoittain myös rukoilevana vuoropuheluna passion draamalle. Passioissa käytetyt koraalit olivat muiden jo aikaisemmin kirjoittamia, säveltämiä ja yleisesti tunnetuiksi tulleita virsiä. Bachin molemmat passiot alkavatkin samalla koraalilla Herzliebster Jesu, was hast du verbrochen. Matteus-passion ”johtoaiheen” muodostaa koraali O Haupt voll Blut und Wunden (suom. "Oi rakkain Jeesukseni", sävelmä tunnetaan myös nimellä Herzlich tut mich verlangen), joka kuullaan passiossa viidesti. Matteus-passiossa henkilöiden resitatiiveille tyypillistä on minimaalinen säestys – useimmiten Bach käyttää näissä vain basso continuo -ryhmää, poikkeuksena Jeesus, jonka lauluosuuteen hän on lisännyt sädekehänomaisen viulu- ja alttoviuluosuuden. Ainoastaan Jeesuksen kuoleman hetkellä Bach luopuu tästä tunnusomaisesta jousikvintetosta, jättäen dramaattisen tyhjyyden Jeesuksen huudahtaessa ”Eli, Eli, lama asabthani?”. Kuoron tehtävä on toisaalta toimia ylipappien ja vihaisten kansanjoukkojen tulkkina (”Halt! laß sehen, ob Elias komme und ihm helfe?”), sekä toisaalta seesteisenä kantavana voimana toistaen perusmelodiaa ja sitoen näytökset toisiinsa. Ajalle tyypillisessä oratoriossa Bach käyttää kahta kuoroa sekä kahta orkesteria – väliin vuorotellen, mutta useimmin antifoneissa unisonona yhtä aikaa. Bachin passioita voi verrata draamasisällöltään oopperaan, joita Bach ei lainkaan säveltänyt. Rakenteellisesti ja soitinvalinnoissaan Bach pysyy lujasti saksalaisessa 1600-luvun passioperinteessä. Trumpetteja ja patarumpuja ei käytetä. Soitinnukseltaan Matteus-passio on kuitenkin vaihtelevan tasapainoinen. Jotkin teoksen yksityiskohdat avautuvat parhaiten nuottikuvan perusteella. ===Kaksiosainen rakenne=== Ensimmäinen osa alkaa suurella prologimaisella kaksoiskuoro-osalla Kommt, ihr Töchter, helft mir klagen (Tulkaa tyttäret, auttakaa minua valittamaan), jonka tarkoituksena on kuvata tulevia tapahtumia. Passion juonellinen sisältö alkaa Betanian ennustuksesta, jossa Jeesus tulkitsi oman ristinkuolemansa. Tämän jälkeen passio etenee Raamatun kertomuksen mukaan. Ensimmäinen osa huipentuu Jeesuksen vangitsemiseen. Kutakin kertovaa jaksoa seuraa kommentoiva resitatiivi ja aaria tai koraali. Toisen osan aloittaa Jeesuksen vangitsemista valittava prologi. Tämän jälkeen Jeesusta kuulustellaan, Pietari kieltää Jeesuksen ja lopulta Pilatus tuomitsee Jeesuksen ristiinnaulittavaksi. Teos päättyy Jeesuksen kuolemaan, hautaamiseen ja loppukuoron huokaukseen Wir setzen uns mit Tränen nieder (Istuudumme kyynelin ja huudamme sinulle hautaan: Lepää rauhassa!). === Osuudet (BWV-luettelon mukainen numerointi) === I kantaatti: Matteus-passio Nro Sävellyksen tyyppi tai esittäjä Alkusanat Tekstin alkuperä Sävelmän alkuperä Alkutahtien nuotit I osa 1 Koraali Kommt, ihr Töchter, helft mir klagen ("Tulkaa, te tyttäret, auttakaa minua valittamaan") Teksti: Picander Koraali O Lamm Gottes Unschuldig ("Oi viaton Jumalan karitsa") Nicolaus Decius: O Lamm Gottes, unschuldig (1541), 1. säkeistö (suomalaisessa virsikirjassa virsi 65) Nicolaus Decius 2 Evankelista, Jeesus Da Jesus diese Rede wollendet hatte 3 Koraali Herzliebster Jesu, was hast du verbrochen ("Laupias Jeesus, minkä rikkomuksesi") Johann Heermann: Herzliebster Jesu (1630), 1. säkeistö (suom. virsikirjassa virsi 71) Johann Crüger (1640) 4 Evankelista Da versammelten sich die Hohenprister un Schriftgelerten ("Silloin ylipapit ja kirjanoppineet kokoontuivat") 5 Kuoro-osuus Ja nicht auf das Fest ("Ei juhlan aikana") 6 Evankelista Da nun Jesus var zu Betanien ("Kun Jeesus oli Betaniassa") 7 Kuoro-osuus Vozu dienet dieser Unrat ("Mitä varten tämä haaskaus?") 8 Evankelista, Jeesus Da das Jesu merete ("Kun Jeesus sen huomasi") 9 Resitatiivi, altto Du liebe Heiland du ("Sinä rakas Vapahtaja, sinä" 10 Aaria, altto Buss' und Reu ("Rippi ja katumus") 11 Evankelista, Juudas Da ging hin der Zwölfen einer ("Silloin meni yksi niistä kahdestatoista") 12 Aaria, sopraano Blute nur du liebes Herz! ("Vuoda verta, rakas sydän!") 13 Evankelista Aber an ersten Tage der süssen Brot ("Mutta ensimmäisenä happamattoman leivän päivänä") 14 Kuoro-osuus (apostolit) Wo willst du ("Mihin tahdot") 15 Evankelista, Jeesus Er sprach: "Gehet hin in die Stadt" ("Hän sanoi: menkää kaupunkiin") 16 Koraali Ich bin's ("Minä se olen") Paul Gerhardt: O Welt, sieh hier dein Leben, 5. säkeistö Heinrich Isaac: Innsbruck, ich muss dich lassen (1495) 17 Evankelista, Jeesus, kuoro (apostolit), Juudas Er antwortete und sprach ("Hän vastasi ja sanoi") 18 Resitatiivi, sopraano Wiewohl mein Herz in Tränen schwimmt ("Vaikka sydämeni kylpee kyynelissä") 19 Aaria, sopraano Ich will dir mein Herze schenken ("Haluan lahjoittaa sinulle sydämeni") 20 Evankelista Und da sie den Lohgesang gesprochen hatten ("Ja kun he olivat veisanneet kiitosvirren") 21 Koraali Erkenne mich, mein Hüter ("Vie minut, Paimen hyvä") Paul Gerhardt: O Haupt voll Blut und Wunden (1656) (Oi rakkain Jeesukseni), 5. säkeistö (suomalaisessa virsikirjassa virsi 63, suom. versiossa 3. säkeistö) Hans Leo Hassler: Mein g'müt ist mir werwirret (1601) 22 Evankelista, Pietari Petrus aber antwortete ("Mutta Pietari vastasi") 23 Koraali Erkenne mich, mein Hüter ("Vie minut, Paimen hyvä") Paul Gerhardt: O Haupt voll Blut und Wunden (1656) (Oi rakkain Jeesukseni), 6. säkeistö (tätä säkeistöä ei ole suomalaisessa virsikirjassa) Hans Leo Hassler Mein g'müt ist mir werwirret (1601) 24 Evankelista, Jeesus Da kam Jesus mit ihnen zu einem hofe, die heisst Getzemane ("Sitten Jeesus tuli heidän kanssaan Getsemane-nimiselle maatilalle") 25 Resitatiivi, tenori O Schmerz! Hier zittert das gequälte Herz ("Oi tuskaa! Tässä vapisee piinattu sydän") koraali Was ist die Ursach aller solcher Plagen? ("Mikä on kaikkien niiden tuskien syy?") Johann Heermann: Herzliebster Jesu (1630), 3. säkeistö Johann Crüger 26 Aaria, tenori Ich will bei meinem Jesu wachen ("Haluan valvoa Jeesukseni luona") kuoro So schlafen unsre Sünden ein ("Niin kuolevat syntimme pois") 27 Evankelista, Jeesus Und ging hin ein wenig ("Ja hän meni vähän edemmäksi") 28 Resitatiivi, basso Der Heiland fällt vor seinem Vater nieder ("Vapahtaja polvistuu isäns jalkain juureen") 29 Aaria, basso Gerne will ich mich bequemen ("Tahdon mielelläni alistua") 30 Evankelista, Jeesus Un er kam zu seinen Jüngern ("Ja hän tuli opetuslasten tykö") 31 Koraali Was mein Gott will ("Mitä Jumala tahtoo") Albrekt Brandenburgilainen: Was mein Gott will (1547) 32 Evankelista, Jeesus Und er kam und fand sie aber schlafend ("Ja tullessaan hän taas tapasi heidät nukkumasta") 33 Duetto, sopraano, altto ja kuoro So ist mein Jesus nun gefangen ("Jeesukseni on vangittu") 34 Evankelista, Jeesus Und siehe, einer aus denen ("Ja katso, yksi heistä") 35 Koraali O Mensch, bewein' dein Sünde gross ("Oi ihminen, itke suurta syntiäsi" Sebald Heyden: O Mensch, bewein' dein Sünde gross (1525) II osa 36 Aaria, altto ja kuoro Ach, nin ist mein Jesus hin ("Voi, nyt on Jeesukseni poissa") 37 Evankelista Die aber Jesum gegriffen hatten ("Mutta ne, jotka olivat ottaneet Jeesuksen kiinni") 38 Koraali Mie hat die Welt trüglich gericht't ("Minut on maailma petollisesti tuominnut") Adam Reusner: Ich dich hab ich gehoffet, Herr (1533), 5. säkeistö 39 Evankelista, väärät todistajat, ylimmäinen pappi Und wiewohl viel falsche Zeugen herzutraten ("Ja vaikka monta väärää todistajaa oli tullut esille") 40 Resitatiivi, tenori Mein Jesus schweigt zu falschen Lügen stille ("Jeesukseni vaikenee valheiden edessä") 41 Aaria, tenori Geduld, Geduld ("Kärsivällisyyttä, kärsivällisyyttä") 42 Evankelista, ylimmäinen pappi, Jeesus Und die Hohenprister antwortete ("Ja ylimmäinen pappi vastasi") 43 Evankelista, kuoro Da spieteten sie aus in sein Angesicht ("Silloin he sylkivät häntä silmille") 44 Koraali Was hat dich so geschlagen ("Kuka sinua on lyönyt") Paul Gerhardt: Wer hat dich so geschlagen, 3. säkeistö Heinrich Isaac: Innsbruck, ich muss dich lassen (1495) 45 Evankelista, palvelijatar, Pietari Petrus aber sass draussen im Palast ("Mutta Pietari istui palatsin ulkopuolella" 46 Evankelista, Pietari Da hub er an sich zu verfluchten ("Silloin hän rupesi sadattelemaan") 47 Aaria, altto Erbarme mich, mein Gott ("Armahda minua, Jumalani") 48 Koraali Bin ich gleich von dir gewichen ("Vaikka olen poikennut tieltäsi") Johann von Rist: Werde munter, mein Gemüte (1642) Johann Schop (sama sävelmä kuin suomalaisen virsikirjan virressä 536: Kristus valo valkeuden) 49 Evankelista, Juudas, ylipapit Des Morgens aber hielten alle Hohenpriester un die Ältesten des Volks ("Mutta aamun koittaessa kaikki ylipapit ja kansan vanhimmat") 50 Evankeista, ylipapit Und er warf die Silberlinge in der Tempel ("Ja hän viskasi hopearahat temppeliin") 51 Aaria, basso Gebt mir meinen Jesum wieder ("Antakaa minulle Jeesukseni takaisin") 52 Evankelista, Pilatus, Jeesus, ylipapit Sie hielten aber einem Rat ("Neuvoteltuaan") 53 Koraali Befiel du deine Wege ("Anna tiesi ja kaikki") Paul Gerhardt: Befielt du deine Wege (1656) Hans Leo Hassler: Mein g'müt ist mir werwirret (1601) 54 Evankelista, Pilatus, Jeesus Auf das Fest aber hatte der Landpfleger Gewonheit ("Juhlan aikana maaherralla oli tapana") 55 Koraali Wie wunderbarlich ist doch diese Strafe ("Kuinka uskomaton onkaan tämä rangaistus") Johann Heermann: Herzliebster Jesu (1630), 4. säkeistö Johann Crüger 56 Evankelista, Pilatus Der Landpfleger sagte ("Maaherra sanoi") 57 Resitatiivi, sopraano Er hat uns allen wohlgetan ("Hän on tehnyt meille kaikille hyvää") 58 Aaria, sopraano Aus Liebe will mein Heiland sterben ("Rakkaudesta Vapahtajani kuolee") 59 Evankelista, kuoro, Pilatus Sie schrieen aber noch mehr ("Mutta he huusivat vielä kovemmin") 60 Resitatiivi, altto Erbarm es Gott ("Armahda, Jumala") 61 Aaria, altto Können Tränen meiner Wangen nichts erlangen ("Elleivät kyyneleni voi saada mitään aikaan") 62 Evankelista, kuoro Da nahmen die Kriegsknechte des Landofkegers Jesum ("Silloin maaherran sotamiehet veivät Jeesuksen") 63 Koraali O Haupt voll Blut und Wunden ("Oi pää täynnä verta ja haavoja") Paul Gerhardt: O Haupt voll Blut und Wunden (1656) (Oi rakkain Jeesukseni), 1. ja 2. säkeistö (suomalaisessa virsikirjassa virsi 63, suom. versiosta alkuperäinen 2. säkeistö puuttuu) Hans Leo Hassler: Mein g'müt ist mir werwirret (1601) 64 Und da sie ihn verspottet hatten ("Ja kun he olivat häntä pilkanneet") 65 Resitatiivi, basso Ja, freilich will in uns das Fleisch und Blut ("Niin, totisesti lihamme ja veremme") 66 Aaria, basso Komm süsses Kreuz ("Tule, armas risti") 67 Evankelista, kuoro Und da sie an die Stätte kamen mit Namen Golgatha ("Ja tultuaan paikalle, jota sanotaan Golgataksi") 68 Evankelista Desgleichen schmäheten ihn auch die Mörder ("Ja samoin herjasivat häntä ryöväritkin") 69 Resitatiivi, altto Ach Golgatha, unsl'ges Golgatha ("Oi Golgata, kadotettu Golgata") 70 Aaria, altto ja kuoro Sehet, Jesus hat die Hand ("Katsokaa, Jeesus on levittänyt kätensä") 71 Evankelista, Jeesus, kuoro Und von der sechsten Stunde an vard eine Finternis ("Mutta kuudennesta hetkestä alkaen tuli pimeys") 72 Koraali Wenn ich einmal soll scheiden ("Kun minun kerran pitää lähteä") Paul Gerhardt: O Haupt voll Blut und Wunden (Oi rakkain Jeesukseni), 9. säkeistö (suomalaisessa virsikirjassa virsi 63, suom. versiossa 5. säkeistö) Hans Leo Hassler 1601: Mein g'müt ist mir werwirret 73 Evankelista, sadanpäämies Und siehe da, der Vorhang im tempel zerriss ("Ja katso, temppelin esirippu repesi") 74 Resitatiivi, basso Am Abend, da es kühle war ("Illalla, kun oli viileää") 75 Aaria, basso Mache dich, mein Herze rein ("Puhdistaudu, sydämeni") 76 Evankelista, ylipapit, Pilatus Und Josef nahm den Leib ("Ja Joosef otti ruumiin") 77 Resitatiivi, sopraano, altto, tenori, basso ja kuoro Nun ist der Herr zur Ruh gebracht ("Nyt on Herra saatettu lepoon") 78 Kuoro Wir setzen uns mit Tränen nieder ("Kyynelehtien polvistumme") == Henkilöt == * Evankelista – tenori * Jeesus – basso * Juudas – basso * Pietari – basso * Ylipappi – basso * Pilatus – basso * 2 palvelijatarta – 2 sopraanoa * Ylipapit – bassoja * Pilatuksen vaimo – sopraano * 2 todistajaa – altto ja tenori == Soitinnus == Chorus I *Soli: sopraano, altto, tenori, basso *Kuoro: sopraano, altto, tenori, basso *Nokkahuilut I ja II, poikkihuilut I ja II *Oboe I ja II, oboe d’amore I ja II, oboe da caccia I ja II *Jouset: viulut I ja II, alttoviulut, gamba *Continuo: sellot, fagotti, kontrabasso, urut Chorus II *Soli: sopraano, altto, tenori, basso *Kuoro: sopraano, altto, tenori, basso *Poikkihuilut I ja II *Oboe I ja II, Oboe d’amore I ja II *Jouset: viulut I ja II, alttoviulut, gamba *Continuo: sellot, fagotti, kontrabasso, urut == Lähteet == * * * Cantis nro 42, Cantores Minores -poikakuoron lehti. * * ===Viitteet=== == Aiheesta muualla == * Matteus-passio hypertekstinä. Helmuth Rilling (Flash.) * Mateus- passion ensi esitys Suomessa, Suomen Kuvalehti, 19.03.1921, nro 12-13, s. 14, Kansalliskirjaston digitaaliset aineistot Luokka:Johann Sebastian Bachin teokset Luokka:1720-luvun musiikkiteokset Luokka:Passio-sävellykset